Gegužavai

Gegužavai – buvęs kaimas šiaurės vakarinėje Kretingos rajono savivaldybės teritorijos dalyje, 7 km į šiaurės rytus nuo Darbėnų, Auksūdyje.

 Istorija 

XVIII a. Palangos seniūnijos inventoriuje minimas Gegužavo vienkiemis (obręb Giegużaws), kuris atsirado plėšininių Auksūdžio žemių pakraštyje. 1780 m. jame gyveno valstiečio Stanislovo Rimkaus šeima. Lietuvos mokslų akademijos Vrublevskių bibliotekos rankraščių skyrius, f. 11–43, l. 42, VI žemėlapis

Iki 1861 m. vienkiemio žemė priklausė Darbėnų dvarui. Jame valstiečiai ėjo lažą, o valdytojams mokėjo duoklę. Įsteigus luominę valstiečių savivaldą, 1870 m. Gegužavo užusienis (заст. Гегужево) tebebuvo Auksūdžio kaimo dalimi. Списокъ мировыхъ участковъ и волостей Ковенской губерніи, составленъ въ 1870 году (išrašas) // Kretingos muziejaus mokslinis archyvas, f. 16, b. 5, p. 78

1923 m. surašyme jau minimas Gegužavų kaimas, kuriame buvo 5 sodybos ir 28 gyventojai. Lietuvos apgyvendintos vietos. - Kaunas, 1925, p. 111 1959 m. jis priklausė Darbėnų apylinkei. Lietuvos TSR administracinis-teritorinis suskirstymas. - Vilnius: Valstybinė politinės ir mokslinės literatūros leidykla, 1959, p. 211, o tarp 1968–1976 m. kaimas panaikintas. Jo žemė prijungta prie Auksūdžio. Lietuvos TSR administracinio-teritorinio suskirstymo žinynas. - Vilnius: Mintis, 1976, d. 2, p. 368

 Šaltiniai  

 Julius Kanarskas. Darbėnų apylinkės kaimai. – Švyturys (Kretinga). – 1992, rugpjūčio 19

Kategorija:Gyvenviečių straipsniai be gyventojų skaičiaus lentelės
Kategorija:Gyvenviečių straipsniai be koordinačių
Kategorija:Panaikintos Kretingos rajono savivaldybės gyvenvietės